გლენ ჯონსონი

გლენ მაკლეოდ კუპერ ჯონსონი (ინგლ. Glen McLeod Cooper Johnson; დ. 23 აგვისტო, 1984) — ინგლისელი ფეხბურთელი, პრემიერ ლიგის კლუბ „სტოკ სიტისა“ და ინგლისის ეროვნული ნაკრების მცველი. დაიბადა გრინვიჩში, ლონდონში. თამაში დაიწყო „ვესტ ჰემ იუნაიტედის“ ახალგაზრდულ გუნდებში. 2001 წლის 1 აგვისტოს კლუბთან მოაწერა ხელი სამწლიან კონტრაქტს, 16 წლის ასაკში, და გადაეცა 23-ნომრიანი მაისური. 2001-02 წლების სეზონში მუდმივად იყო „ვესტ ჰემის“ სარეზერვო გუნდის შემადგენლობაში, მაგრამ პირველ გუნდში თამაშის საშუალება არ მისცემია. 2002 წლის ოქტომბერში მან „მილუოლთან“ გააფორმა ოთხკვირიანი საიჯარო ხელშეკრულება, მისი დებიუტი ჩემპიონატში შედგა 19 ოქტომბერს „ნორიჯ სიტის“ წინააღმდეგ. „ვესტ ჰემიდან“ წამოსვლიდან ორი თვის შემდეგ ჯონსონი გადავიდა ლონდონის „ჩელსიში“ 15 ივლისს, 6 მილიონი ევროს ანაზღაურებით წელიწადში. მისი დებიუტი კლუბში შედგა 13 აგვისტოს „ჟილინას“ წინააღმდეგ 2003-04 წლების ჩემპიონთა ლიგის მატჩში, პირველი გოლი კი გაიტანა ორი კვირის შემდეგ. პრემიერ ლიგაში მისი დებიუტი შედგა 17 აგვისტოს „ლივერპულის“ წინააღმდეგ მატჩში ენფილდ როუდზე. 2003-04 და 2004-05 წლების სეზონებში მან კლუბის შემადგენლობაში ჩაატარა 63 მატჩი ყველა გათამაშებაში ერთად. ინგლისის თასის მეხუთე რაუნდში „ნიუკასლ იუნაიტედის“ წინააღმდეგ „ჩელსის“ გოლკიპერი კარლო კუდიჩინი დაშავდა და გამომდინარე იქიდან, რომ ჩელსის უკვე ამოწურული ჰქონდა შეცველბის ლიმიტი, გლენ ჯონსონი ჩადგა კარში და მოიგერია თავისუფალი დარტყმა. 2005-06 წლების სეზონში ის იყო კლუბის სარეზერვო ფეხბურთელი, მას შემდეგ, რაც კლუბში მის პოზიციაზე დამკვიდრდა პაულო ფერეირა. შედეგად, 2006 წლის ივნისში ის გადავიდა იჯარით „პორტსმუთში“. 2007 წლის 31 აგვისტოს ჯონსონმა „პორტსმუთთან“ გააფორმა ოთხწლიანი კონტრაქტი, 4 მილიონი ევროს ანაზღაურებით. პირველი მატჩი ჩაატარა „არსენალთან“ 3-1 მოგებულ მატჩში და მას შემდეგ გახდა კლუბის ძირითადი შემადგენლობის ფეხბურთელი. 2009 წლის 22 ოქტომბერს 24 წლის ასაკში შეიყვანეს პორტსმუთის 50 საუკეთესო ფეხბურთელის სიაში. 2008-09 წლების სეზონში ინგლისის პროფესიული ფეხბურთის ასოციაციის სიმბოლურ ნაკრებში შეიყვანეს მიუხედავად იმისა, რომ მისი კლუბი გავარდა პრემიერლიგიდან. „პორტსმუთის“ წარმომადგენლებმა განაცხადეს 2009 წლის 13 ივნისს, რომ ჯონსონის გადაბირებით დაინტერესებულები იყვნენ „ჩელსი“, „ლივერპული“ და „მანჩესტერ სიტი“. 2009 წლის 16 ივნისს პორტსმუთმა გაუშვა ჯონსონი ლივერპულში 17.5 მილიონი ევროს სანაცვლოდ. 2000 წლის 22 ივნისს „ლივერპულმა“ განაცხადა ტრანსფერის შესახებ და 26 ივნისს ჯონსონმა გააფორმა ოთხწლიანი კონტრაქტი. პრემიერლიგაში მისი დებიუტი შედგა 2009 წლის 16 აგვისტოს „ტოტენჰემის“ წინააღმდეგ, სადაც „ლივერპულმა“ გაიმარჯვა 2-1. 2011 წლის 6 ივლისს ჯონსონმა კლუბთან გაახანგრძლივა კონტრაქტი, რომლის ვადაც კლუბმა არ გაახმაურა. ინგლისის 21-წლამდელთა ნაკრებში თამაშისას შედგა მისი დებიუტი ინგლისის ეროვნულ ნაკრებში 2003 წლის 18 ნოემბერს დანიასთან მატჩში, სადაც თამაშში ჩაერთო დაშავებული გარი ნევილის ნაცვლად მე-16 წუთზე. 2005 წლის აგვისტოში დანიის ნაკრებთან არადამაჯერებელი თამაშის შემდეგ მან დაკარგა ადგილი ნაკრების ძირითად შემადგენლობაში. მას აღარ უთამაშია სვენ-გორან ერიქსონის და სტივ მაკლარენის ფორმაციის ნაკრებში. 2008 წლის იანვარში ფაბიო კაპელომ ის შეიყვანა ნაკრების განაცხადში. მან ითამაშა ანდორის ნაკრებთან მოგებულ მატჩში. 2010 წლის მსოფლიო ჩემპიონატის შესარჩევ მატჩებში მან ძირითად შემადგენლობაში დაიმკვიდრა ადგილი. მან პირველი სანაკრებო გოლი გაიტანა მექსიკის ნაკრებთან ამხანაგურ მატჩში "უემბლიზე", სადაც ინგლისმა მოიგო 3-1. ჩელსი პრემიერ ლიგა: 2004–05 ლიგის თასი: 2004–05 პორტსმუთი ინგლისის თასი: 2007–08 ლივერპული ინგლისის თასი: 2011–12 სეზონის გოლი – (პორტსმუთი-ჰალ სიტი), 2008–09 პრემიერლიგის წლის სიმბოლური ნაკრების წევრი – 2008–09 პორტსმუთი, სეზონის გოლი, ჰალ სიტი – 2008–09 პორტსმუთი, სეზონის საუკეთესო მოთამაშე – 2008–09 ვიკისაწყობში არის გვერდი თემაზე: გლენ ჯონსონი FootballDatabase profile BBC profile დაარქივებული 2009-01-25 საიტზე Wayback Machine. Glen Johnson — სტატისტიკა საიტზე Soccerbase.com (ინგლისური) Photos and stats sporting-heroes.net-ზე Photo and profile დაარქივებული 2007-05-22 საიტზე Wayback Machine. premierleague.com-ზე Profile on LFC History ESPN Profile დაარქივებული 2010-04-05 საიტზე Wayback Machine. ↑ 1.0 1.1 1.2 „Glen Johnson Career Statistics“. Soccerbase. 2008-08-17. დაარქივებულია ორიგინალიდან — 2008-06-26. ციტირების თარიღი: 2008-08-19. ↑ „Hammers clinch Johnson deal“. BBC Sport. 2003-03-18. ციტირების თარიღი: 2008-08-19. ↑ „Numbers Finalised“. West Ham United. 2001-08-16. ციტირების თარიღი: 2008-08-19.[მკვდარი ბმული] ↑ „Tony: Be Patient With Glen“. West Ham United. 2002-01-25. ციტირების თარიღი: 2008-08-19.[მკვდარი ბმული] ↑ „Glen: I Can't Wait“. West Ham United F.C. 2002-10-17. ციტირების თარიღი: 2008-08-19.[მკვდარი ბმული] ↑ „Johnson signs on“. Millwall F.C. 2002-12-12. დაარქივებულია ორიგინალიდან — 2012-07-22. ციტირების თარიღი: 2008-08-19. ↑ „Johnson seals Chelsea move“. BBC Sport. 2003-07-15. ციტირების თარიღი: 2008-08-19. ↑ „Chelsea 3–0 MŠK Žilina Match Report“. BBC Sport. 2003-08-26. ციტირების თარიღი: 2008-08-28. ↑ „Portsmouth sign full-back Johnson“. BBC Sport. 2007-08-31. ციტირების თარიღი: 2007-08-31. ↑ Shulman, Calvin (2009-04-22). „Top 50 greatest Portsmouth players“. London: Times Online. ციტირების თარიღი: 2009-04-22.[მკვდარი ბმული] ↑ „Johnson set for Pompey exit“. Sky Sports Football. BSkyB. 13 June 2009. ციტირების თარიღი: 13 June 2009. ↑ „Portsmouth Confirm Big Money Offer For Glen Johnson“. Goal.com. Goal.com International. 13 June 2009. ციტირების თარიღი: 13 June 2009. ↑ Johnson signs four year deal. Liverpoolfc.tv (2009-06-26). ციტირების თარიღი: 2009-06-26. ↑ „Tottenham 2 – 1 Liverpool“. BBC Sport. 2009-08-16. ციტირების თარიღი: 2009-08-18.